
NARVA LINNAVOLIKOGU
				               OTSUS

Läänemere Linnade Liidust (Union of the Baltic Cities)
väljaastumine

1. Asjaolud ja menetluse käik
27.08.1997.a võeti Narva Linnavolikogu poolt vastu otsus nr 86/14, millega otsustati esitada taotlus liitumiseks Balti Mere Linnade Liiduga (Union of the Baltic Cities). Antud taotlus rahuldati 11. septembril 1997.a Gdanskis toimunud Läänemere Linnade Liidu (UBC) peakonverentsil, kus Narva võeti vastu Läänemere Linnade Liidu liikmeks.
Käesoleval ajal on Narva linn mitmete koostööorganisatsioonide liige. Märkimisväärne summa kulub linnaeelarvest igal aastal liikmemaksudeks (Läänemere Linnade Liidu liikmemaks 3250 eurot aastas), mistõttu tuleb tõsiselt kaaluda liikmelisuse otstarbekust koostööorganisatsioonides. 
Narva linna 2020. aasta eelarves pole  ette nähtud rahalisi vahendeid Läänemere Linnade Liidu liimemaksu tasumiseks.

2. Õiguslikud alused
2.1. Kohaliku omavalitsuse korralduse seaduse § 13 lõike 2 kohaselt on omavalitsusüksusel õigus astuda rahvusvaheliste organisatsioonide liikmeks või teha nendega koostööd
2.2. Kohaliku omavalitsuse korralduse seaduse § 13 lõike 3 kohaselt suhetes rahvusvaheliste organisatsioonidega esindab omavalitsusüksust tema volikogu või viimase poolt määratud esindaja.
[bookmark: _GoBack]2.3. Kohaliku omavalitsuse korralduse seaduse § 22 lõige 2 kohaselt õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele.
3. Otsus

3.1. Astuda välja Läänemere Linnade Liidust (Union of the Baltic Cities)
3.2.  Volitada Narva linnapead tegema punktis 3.1 seonduvaga ette nähtud toiminguid.


4. Rakendussätted

4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest alates. 

Irina Janovitš
Volikogu esimees
